**APROBACIÓN DAS BASES REGULADORAS PARA A CONCESIÓN DE AXUDAS PARA ADQUISICIÓN DE EQUIPOS INFORMÁTICOS VINCULADOS AO ENSINO REGRADO ONLINE PARA O CURSO 2021-2022. PROGRAMA REACTIVA PEREIRO**

De conformidade co previsto nos artigos 17.3. b e 20.8.a da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de Datos Nacional de Subvencións (BDNS (Identif.) 593217).

A Xunta de Goberno Local deste Concello do Pereiro de Aguiar acordou, na sesión extraordinaria que tivo lugar o día 29 de outubro de 2021, aprobar as bases reguladoras da convocatoria de axudas destinadas a facilitar a compra de equipos informáticos vinculados ao ensino regrado online para o curso 2021-2022- Programa Reactiva Pereiro, co seguinte contido:

***“BASES REGULADORAS PARA A CONCESIÓN DE AXUDAS PARA ADQUISICIÓN DE EQUIPOS INFORMÁTICOS VINCULADOS AO ENSINO REGRADO ONLINE PARA O CURSO 2021-2022.***

*Artigo 1- Obxecto*

*É obxecto destas bases a regulación da concesión de axudas destinadas a facilitar a compra de equipos informáticos vinculados ao ensino regrado online para os cursos 2021-2022 Programa Reactiva Pereiro, destinadas a unidades de convivencia con menor poder adquisitivo do Concello do Pereiro de Aguiar, que teñan fillos/as con idades comprendidas entre 3 e 25 anos ao seu cargo matriculados/as en centros públicos ou privados en tramos concertados ou en centro universitarios ou de Formación profesional, coa finalizade de diminuír a fenda dixital e favorecer a ensinanza telemática, cada vez máis habitual no proceso de aprendizaxe desta nova normalidade.*

*Artigo 2- Natureza xurídica*

*Estas axudas fanse ao abeiro da Lei 38/2003, do 17 de novembro, xeral de subvencións, e normativa que a desenvolve, e a Lei 9/2007, de subvencións de Galicia.*

*Artigo 3- Compatibilidade*

*As axudas serán incompatibles con calquera outra axuda que puidera percibirse coa mesma finalidade doutras institucións públicas ou privadas.*

*Artigo 4- Destinatarios*

*As familias con menor poder adquisitivo do Concello do Pereiro de Aguiar que cumpran os seguintes requisitos:*

*a) Unidades familiares con fillos/as con idades comprendidas entre 3 e 25 anos ao seu cargo matriculados/as en centros públicos ou privados en tramos concertados ou en centros universitarios ou de Formación Profesional, que adquiriran algún tipo de equipo informático entre as datas de 2 de novembro de 2021 e o 13 de decembro de 2021.*

*b) Estar todos os membros da unidade de convivencia empadroados no Concello do Pereiro de Aguiar como mínimo desde o 1 de xaneiro de 2021.*

*c) Non superar os 8.500,00 € de renda per cápita anual (Computarase un membro máis no caso de presentar algún deles unha discapacidade igual ou superior ao 33%)*

*d) Estar ao corrente no pagamento de todos os tributos e taxas municipais*

*e) Non estar incurso nas prohibicións para obter a condición de beneficiario segundo o artigo 10 da Lei 9/2007, do 13 de xuño, de subvencións de Galicia.*

*Para os efectos destas bases considérase que forman a unidade de convivencia: os cónxuxes, parellas de feito, os fillos maiores e menores de idade, os ascendentes de cónxuxes e titores legais que conviven no mesmo domicilio, segundo o certificado de convivencia municipal.*

*Nos casos de separación ou divorcio considerarase ao pai ou á nai que teña a custodia dos menores por sentenza xudicial. No caso de custodia compartida consideraranse a ambos os dous proxenitores.*

*A renda da unidade familiar será o resultado de sumar as rendas de cada un dos membros computables da familia que obteñan ingresos de calquera natureza, de conformidade coa normativa reguladora do Imposto sobre a renda das persoas físicas.*

*Cando se presentase declaración do Imposto sobre a renda das persoas físicas no exercicio fiscal 2020, sumaranse a base impoñible xeral (recadro 435) e a base impoñible de aforro (recadro 460); cando non se presentase, sumaranse os ingresos netos obtidos durante o exercicio 2020.*

*Artigo 5- Lugar, prazo e forma de presentación das solicitudes*

*O prazo de presentación finalizará o 13 de decembro de 2021.*

*As solicitudes deberán presentarse, debidamente cumprimentadas, no Rexistro Xeral do Concello do Pereiro de Aguiar, ou por calquera medio dos establecidos no artigo 16.4 da Lei 39/2015, do 1 de outubro, do procedemento administrativo común das administracións públicas.*

*Artigo 6 – Documentación*

*A documentación preceptiva é a seguinte:*

1. *Anexo I de solicitude*
2. *Anexo II declaración responsable e autorización para obtención de datos*
3. *DNI/NIE/PASAPORTE (en vigor) de todos os membros da unidade de convivencia*
4. *Certificado do centro educativo no que estea/n matriculados/as*
5. *Fotocopia da declaración do IRPF do exercicio 2020, de cada un dos membros computables da unidade de convivencia. En caso de non estar obrigado a presentala, deberá achegar certificado negativo de Facenda, certificado de imputacións de renda e xustificantes dos ingresos obtidos no ano 2020 (certificado empresa, certificado do SEPE, xustificante de pensión.)*
6. *No caso de separación ou divorcio legal, copia da sentenza e do convenio regulador. En situacións de impago das achegas establecidas, copia da solicitude de execución de sentenza presentada ante o xulgado ou xustificante de inicio das actuacións.*
7. *Pódese presentar xa neste intre a documentación acreditativa da xustificación da axuda (factura orixinal) co fin de axilizar a tramitación do expediente.*

*A convivencia da unidade familiar e o pagamento dos tributos e taxas municipais, comprobaranse internamente.*

*Artigo 7- Criterios e valoración e contía das axudas*

*A concesión das axudas convocadas financiaranse con cargo á aplicación orzamentaria 231.48005 consignada no Orzamento Municipal vixente do exercicio do 2021.*

*Este orzamento poderá ser obxecto de modificacións como consecuencia da asignación ou da redistribución de fondos para o financiamento do programa.*

*A contía das axudas será como máximo de 250 euros por unidade familiar.*

*Artigo 8- Tramitación e resolución das solicitudes*

1. *As solicitudes tramitaranse de conformidade coa Lei 9/2007, do 13 de xuño, de subvencións de Galicia, e a Lei 38/2003, do 17 de novembro, xeral de subvencións, de acordo coa súa disposición derradeira.*
2. *Recibidas as solicitudes procederase ao seu estudo, tramitándose nos seguintes termos:*
3. *No caso de que a documentación presentada estivese incompleta, ou cando o interesado se opuxese expresamente á consulta dos seus datos nas plataformas de intermediación de datos das administracións públicas, o Concello remitiralles mediante notificación un requirimento de emenda de deficiencias, concedendo un prazo de dez días hábiles para a presentación da documentación ou emenda de erros que proceda.*
4. *No caso de que a documentación presentada estivese completa, a Alcaldía resolverá concedendo a axuda no caso de que cumpra os requisitos establecidos ou denegándoa en caso contrario.*
5. *Toda publicación a que fagan referencia estas bases, realizarase mediante publicación na localización web e Taboleiro de Edictos do Concello do Pereiro de Aguiar. A publicación substituirá a notificación persoal e terá os mesmos efectos, segundo o artigo 45 da Lei 39/2015, do 1 de outubro, do procedemento administrativo común das administracións públicas.*

*A resolución provisional de axudas concedidas e denegadas publicarase no Taboleiro de Edictos do Concello, sito na Praza do Concello, e na páxina web do Concello (*[*www.concellopereiro.com*](http://www.concellopereiro.com)*), e concederase un prazo de 10 días para presentar alegacións.*

*Artigo 9- Xustificación e pagamento*

*O prazo de xustificación da axuda rematará nun prazo de tres meses contados dende o día seguinte ao da publicación no taboleiro de anuncios da Resolución de concesión.*

*Procederase ao pago da axuda unha vez que os beneficiarios xustifiquen debidamente o importe da axuda concedida mediante:*

* *Factura, pagada, orixinal ou copia cotexada do gasto realizado.*
* *Declaración responsable de todas as axudas, solicitadas ou non, e concedidas ou non, para a mesma finalidade doutras administracións públicas ou privadas.*

*Artigo 10.- Normativa supletoria*

*En todo o non disposto nestas bases seralle de aplicación á convocatoria e ás axudas que se conceden ao seu abeiro, o disposto na Lei 38/2003 xeral de subvencións e a Lei 9/2007, de subvencións de Galicia, os seus regulamentos de desenvolvemento no que sexa de aplicación á administración local, así como a lexislación aplicable en materia de réxime xurídico das administracións públicas e do procedemento administrativo.*

*Artigo 11.- Réxime de protección dos datos achegados coa solicitude.*

*1.- O tratamento polo concello dos datos persoais achegados polos solicitantes fúndase no disposto nos apartados c) e e) do artigo 6 do Regulamento UE 2016/679 do Parlamento Europeo e do Consello, do 27 de abril de 2016, relativo á protección das persoas físicas no que respecta ao tratamento dos datos persoais e á libre circulación destes datos, así como no artigo 6.2 da Lei orgánica 3/2018, do 5 de decembro, de protección dos datos de carácter persoal, ao ser a achega dos datos e informacións esixida nas presentes bases necesaria para o cumprimento do disposto na lexislación xeral de subvencións, así como para a comprobación do cumprimento dos requisitos e valoración das solicitudes consonte ao indicado nas propias bases.*

*En consecuencia, a negativa a facilitar estes datos ao concello determinará a exclusión da persoa interesada do procedemento.*

*2.- En cumprimento do establecido no artigo 13 do Regulamento UE 2016/679 do Parlamento Europeo e do Consello, do 27 de abril de 2016, relativo á protección das persoas físicas no que respecta ao tratamento dos datos persoais e á libre circulación destes datos, infórmase aos interesados do seguinte:*

1. *A responsabilidade do tratamento dos datos é do Concello de Pereiro de Aguiar, cuxo representante legal é o seu alcalde, don Luis Menor Pérez, con domicilio para os efectos de notificacións na praza do Concello, n.º 1, 32710, O Pereiro de Aguiar (Ourense), teléfono de contacto 988259385 e correo electrónico:* *info@concellopereiro.com**.*
2. *O delegado de protección de datos é Servizos de Adaptación Continua en Protección de Datos RB, S.L. có que poderá contactar en* *concello.pereirodeaguiar@eidolocal.es**.*
3. *Os datos subministrados coa solicitude destínanse unicamente a garantir o cumprimento do establecido na lexislación xeral de subvencións, a comprobar que a persoa solicitante reúne os requisitos establecidos para poder ser beneficiaria.*

*En cumprimento do establecido nos artigos 20 da Lei 38/2003 xeral de subvencións e 8.1.c) da Lei 19/2013, do 9 de decembro, de transparencia e bo goberno, a información relativa ás axudas concedidas será obxecto de publicación segundo se prevé na normativa de aplicación na Base de Datos Nacional de Subvencións e no portal de transparencia do Concello de Pereiro.*

*Non obstante o anterior, e de conformidade co establecido no artigo 20.8.b) da Lei xeral de subvencións, non serán obxecto de publicación os datos persoais dos beneficiarios, que unicamente se cederán a terceiros nos supostos previstos no apartado e) desta base, se é necesario para a satisfacción do interese lexítimo seguido polo responsable do tratamento ou polo terceiro ao que se comuniquen os datos, sempre que non prevaleza o dereito do interesado de acordo coa normativa de protección de datos.*

*A estes efectos, na publicación cada axuda concedida identificarase exclusivamente polo número de rexistro de entrada da solicitude correspondente. As publicacións referidas manteranse durante un prazo mínimo de catro anos dende a realización da publicación, podendo, a partir dese prazo, ser suprimida de xeito motivado a publicación de oficio polo concello ou ben a solicitude das persoas interesadas, dirixida ao responsable do tratamento.*

1. *A base xurídica do tratamento dos datos achegados coa solicitude é a necesidade deses datos para o cumprimento das obrigas legais que impón a lexislación xeral de subvencións, en tanto que Administración pública concedente (artigo 6.1.c) do Regulamento UE 2016/679) e, no caso dos datos para acreditación do cumprimento dos requisitos específicos da convocatoria e valoración de solicitudes, a necesidade deses datos para dar satisfacción á finalidade de interese público perseguida coa presente convocatoria (artigo 6.1.e) do Regulamento UE 2016/679).*
2. *Os datos subministrados ao concello serán tratados polo persoal autorizado para a tramitación da solicitude, suxeitos a deber de reserva.*

*Sen prexuízo do anterior, os datos subministrados polo solicitante poderán ser cedidos a terceiras persoas nos seguintes casos:*

1. *A membros da Corporación que o soliciten, aos xulgados e tribunais, para os efectos da resolución dos recursos xudiciais que poidan interpoñerse contra a decisión de adxudicación, así como ao Ministerio Fiscal, Valedor do Pobo, Defensor del Pueblo, Tribunal de Cuentas e Consello de Contas, na medida en que sexa necesario para o exercicio das funcións destas autoridades públicas.*
2. *Ás persoas que o soliciten ao abeiro do disposto na Lei 19/2013, do 9 de decembro, de transparencia e bo goberno, previo expediente contraditorio con audiencia do/a interesado/a titular dos datos e nos termos previstos na dita lei.*
3. *En ningún caso se transferirán os seus datos persoais a un terceiro país nin a unha organización internacional.*
4. *Os datos subministrados conservaranse nos arquivos do concello de forma indefinida, para os únicos efectos da súa conservación conforme ao disposto na lexislación sobre arquivos do sector público e na lexislación sobre patrimonio documental cultural.*
5. *As persoas interesadas poderán solicitar en todo momento da Alcaldía do concello o acceso aos seus datos, así como a súa rectificación, de ser o caso. Poderá solicitarse a limitación do tratamento dos ditos datos, referida á súa publicación, unha vez transcorrido o prazo de catro anos previsto nas presentes bases. Poderá formularse igualmente a oposición ao tratamento dos datos, motivada pola situación particular do interesado, nos termos previstos no artigo 21 do Regulamento UE 2016/679.*

*Os dereitos sinalados neste apartado poderán exercerse mediante escrito dirixido á Alcaldía do concello. De conformidade co disposto no artigo 20.3 do Regulamento UE 2016/679, non será de aplicación o dereito á portabilidade dos datos subministrados ao concello neste procedemento.*

1. *En todo caso, as/os interesadas/os poderán formular as reclamacións que considere oportunas en relación co tratamento dos seus datos persoais ante a Axencia Española de Protección de Datos.*
2. *En ningún caso se procederá á adopción de decisións automatizadas nin á elaboración de perfís persoais cos datos subministrados, que non serán obxecto de tratamentos diferentes aos expresamente previstos nesta cláusula.*

***ANEXO I***

|  |
| --- |
| ***SOLICITUDE DE AXUDAS PARA A COMPRA DE EQUIPOS INFORMÁTICOS PARA O CURSO 2021/2022*** |

|  |
| --- |
| ***DATOS DO/A SOLICITANTE (Pai/nai/titor/a)*** |
| ***Nome e apelidos*** | ***DNI*** |
| ***Domicilio*** | ***TELÉFONO/S*** |

|  |
| --- |
| ***DATOS DO/A OUTRO/A PROXENITOR/A*** |
| ***Nome e apelidos*** | ***DNI*** |

|  |
| --- |
| ***DATOS DO/A FILLO/A PARA QUEN SOLICITA A AXUDA*** |
| ***Nome e apelidos*** | ***Curso*** | ***Centro escolar*** |
|  |  |  |

|  |
| --- |
| ***OUTROS MEMBROS DA UNIDADE FAMILIAR*** |
| ***Nome e apelidos*** | ***DNI*** | ***Parentesco*** |
|  |  |  |
|  |  |  |
|  |  |  |

***SOLICITA:***

***Axuda para a compra de equipos informáticos.***

***O Pereiro de Aguiar, a \_\_\_\_\_ de \_\_\_\_\_\_\_\_\_\_\_\_\_\_ de 20\_\_\_.***

|  |
| --- |
| ***SINATURA DO/A SOLICITANTE*** |

***Sr. ALCALDE DO CONCELLO DO PEREIRO DE AGUIAR***

***Información sobre protección de datos***

*De acordo co establecido pola normativa vixente en materia de protección de datos, informámoslle de que o responsable de tratamento dos seus datos personais é o Concello do Pereiro de Aguiar, con dirección en Praza do Concello, 1, 32710 O Pereiro de Aguiar (Ourense),* *concello.pereirodeaguiar@eidolocal.es**.*

*1.- Dpo: O delegado de Protección de datos do Concello do Pereiro de Aguiar é Servicios de Adaptación Continua en Protección de Datos RB, S.L., co que poderá contactar en* *concello.pereirodeaguiar@eidolocal.es**.*

*2.- Finalidade do tratamento: Os datos serán utilizados para prestarlle o servizo solicitado na presente instancia.*

*O feito de que non nos facilite parte da información solicitada poderá supoñer a imposibilidade de prestarlle o servizo solicitado.*

*Prazo de conservación: os datos facilitados conservaranse durante o tempo necesario para poder atender a súa solicitude, así como para dar cumprimento legal ás xestións administrativas derivadas da prestación do servizo.*

*3.- Lexitimación: Este tratamento de datos persoais está lexitimado polo consentimento que nos outorga ao realizar a solicitude de prestación do servizo.*

*4.- Destinatarios de cesións: O Concello do Pereiro de Aguiar non cederá os seus datos de carácter persoal.*

*5.- Dereitos: Ten dereito a acceder, rectificar ou suprimir os datos erróneos, solicitar a limitación do tratamento dos seus datos, así como opoñerse ou retirar o consentimento en calquera momento e solicitar a portabilidade dos mesmos.*

*O Concello do Pereiro de Aguiar dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios nas nosas instalacións ou por correo electrónico en* *concello.pereirodeaguiar@eidolocal.es**, sempre acompañados dunha copia do seu DNI para acreditar a súa identidade.*

*A presente comunicación correctamente formalizada producirá efectos desde a data da súa presentación no Rexistro ou calquera medio válido, segundo o artigo 16 da Lei 39/2015, do 1 de outubro, de procedemento administrativo común das administracións públicas.*

*No Pereiro de Aguiar, a \_\_\_\_ de \_\_\_\_\_\_\_\_\_\_\_\_\_\_\_\_\_ de 20\_\_\_.*

*Sinatura do/a solicitante*

***ANEXO II***

|  |
| --- |
| ***DECLARACIÓN RESPONSABLE DO/A SOLICITANTE*** |

***D./Dª.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, co DNI \_\_\_\_\_\_\_\_\_\_\_\_\_\_\_\_\_\_,***

***en calidade de pai/nai, titor/a do/a***

***- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***DECLARO BAIXO A MIÑA RESPONSABILIDADE:***

* ***Que coñezo e acepto as bases para o outorgamento de axudas para a compra de equipos informáticos para o curso 2021-2022***
* ***Que son certos cantos datos figuran na solicitude de axudas para a compra de equipos informáticos para o curso 2021-2022***
* ***Que \_\_\_\_\_ (si/non) lle foi concedida nin solicitou ningunha outra axuda para a mesma finalidade.***
* ***Que non concorre en ningunha circunstancia que supoña a prohibición de percepción de subvención ou axuda pública (art. 10.1 e 2 da Lei 9/2007, do 13 de xuño, de subvencións de Galicia)***
* ***Que se compromete a achegar cantos datos e documentos sexan precisos, no caso de resultar beneficiario/a, no prazo que se indique polo órgano competente do Concello do Pereiro de Aguiar, para os efectos do cumprimento e xustificación das presentes axudas.***

***O Pereiro de Aguiar, \_\_\_\_\_ de \_\_\_\_\_\_\_\_\_\_\_\_\_\_\_\_ de 20\_\_\_.***

***Sinatura do/a solicitante***

***ANEXO III***

|  |
| --- |
| ***AUTORIZACIÓN*** |

***A cubrir pola persoa solicitante, así como os membros da unidade familiar maiores de 18 anos da solicitude de axudas para a compra de equipos informáticos para o curso 2021-2022.***

***A.- Datos dos/as proxenitores/as***

***A/s persoa/s que asinan a continuación autorizan expresamente ao Concello do Pereiro de Aguiar a:***

* ***Que se solicite de oficio datos de non ter débedas coa Facenda deste concello do/a solicitante e do/a outro/a proxenitor/a (no caso de separación ou divorcio só será do/a que teña a custodia)***
* ***Que os seus datos queden arquivados para o dito procedemento.***

|  |  |  |  |
| --- | --- | --- | --- |
|  | ***Nome e apelidos*** | ***DNI*** | ***Sinatura*** |
| ***SOLICITANTE*** |  |  |  |
| ***OUTRO/A PROXENITOR/A*** |  |  |  |

***B.- Datos das persoas que conviven co/a solicitante***

***As persoas que asinan a continuación autorizan expresamente que os seus datos queden arquivados co fin de xustificar os requisitos do dito procedemento.***

|  |  |  |  |
| --- | --- | --- | --- |
| ***Relación co solicitante*** | ***Nome e apelidos*** | ***DNI*** | ***Sinatura*** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

***O Pereiro de Aguiar, \_\_\_\_ de \_\_\_\_\_\_\_\_\_\_\_\_\_\_\_\_ de 20\_\_\_.-“***

Dando cumprimento ao referido acordo, procédese á publicación íntegra das mesmas para xeral coñecemento mediante anuncios na sede electrónica do Concello de Pereiro de Aguiar e, a través da Base de Datos Nacional de Subvencións, no Boletín Oficial da Provincia de Ourense.

Advírtese que contra este acordo pódense interpoñer os seguintes recursos:

En caso de particulares, pódese interpoñer, potestativamente, un recurso de reposición ante o alcalde deste concello, no prazo dun mes, como trámite previo ao contencioso-administrativo, ou ben directamente un recurso contencioso- administrativo, ante o Xulgado Provincial do Contencioso-Administrativo, no prazo de dous meses, sen que se poidan compaxinar ambos os dous recursos. Os prazos indicados computaranse a partir do día seguinte ao da publicación deste anuncio no BOP no caso de administracións públicas, pódese interpoñer un recurso contencioso-administrativo no prazo de dous meses ante o Xulgado do Contencioso-Administrativo de Ourense. Ademais, ao abeiro do disposto no artigo 44 da Lei reguladora da xurisdición contencioso-administrativa, poderá formularse requirimento de anulación ou revogación do acto, no prazo de dous meses e con carácter previo ao exercicio de accións en vía contenciosa. Os prazos indicados computaranse a partir do día seguinte ao da publicación deste anuncio, tendo en conta que o prazo para a interposición do recurso contencioso-administrativo,-no caso de que se formule o requirimento previo-, contará desde o día seguinte a aquel no que se reciba a comunicación do acordo expreso sobre o dito requirimento ou se entenda presuntamente rexeitado. Non obstante o anterior, poderá interpoñerse calquera outro recurso que se estime pertinente.

O alcalde

**ESTE DOCUMENTO ESTÁ ASINADO ELECTRONICAMENTE**